הרפובליקה הסוציאליסטית של סלובניה

הרפובליקה הסוציאליסטית של סלובניה (בסלובנית: Socialistična republika Slovenija) הייתה אחת משש הישויות הפדרליות שהרכיבו את הרפובליקה הפדרלית הסוציאליסטית של יוגוסלביה אשר התקיימה מתום מלחמת העולם השנייה בשנת 1945 ועד פירוק יוגוסלביה בשנים 1990–1991. לאחר פירוק יוגוסלביה ומלחמת עשרת הימים, הרפובליקה הסוציאליסטית של סלובניה הפכה למדינה העצמאית והדמוקרטית סלובניה, אשר הכריזה על עצמאות ב-25 ביוני 1991, על בסיס משאל עם ב-23 בדצמבר 1990, בו הרוב המכריע הצביע בעד התנתקות מיוגוסלביה לשעבר. ההגנה הטריטוריאלית הפכה בשנת 1993 לכוחות המזוינים של סלובניה.

מבחינה גאוגרפית הרפובליקה הסוציאליסטית של סלובניה גבלה עם הונגריה, אוסטריה ואיטליה. בתוך יוגוסלביה גבלה מדרום עם הרפובליקה הסוציאליסטית של קרואטיה. בעת הפירוק שטחה של הרפובליקה היה כ-20,200 קמ"ר והתגוררו בה כ-1.9 מיליון תושבים ובירתה (שהפכה בסופו של דבר גם לבירת סלובניה) הייתה ליובליאנה.

קישורים חיצוניים

הערות שוליים

הרפובליקה הפדרלית הסוציאליסטית של יוגוסלביה
סלובניה: היסטוריה
מדינות וטריטוריות שהתפרקו ב-1991
רפובליקות סוציאליסטיות לשעבר